Държавен вестник, бр. 74, 2024 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  74
ОФИЦИАЛЕН РАЗДЕЛ
МИНИСТЕРСКИ СЪВЕТ
ПОСТАНОВЛЕНИЕ № 304
ОТ 26 АВГУСТ 2024 Г.
за изменение и допълнение на Правилника 
за прилагане на Закона за защита от домаш­
ното насилие, приет с Постановление № 113 
на Министерския съвет от 2010 г. (обн., ДВ, 
бр. 45 от 2010 г.; изм. и доп., бр. 47 от 2012 г. 
и бр. 50, 60 и 100 от 2014 г.)
МИНИСТЕРСКИЯТ СЪВЕТ
П О С Т А Н О В И :
§ 1. Член 1 се изменя така:
„Чл. 1. С Правилника се уреждат:
1. взаимодействието между органите на 
изпълнителната власт, органите на местното 
самоуправление и местната администрация 
и юридическите лица, които осъществяват 
дейности по превенция и защита от домаш­
ното насилие, за защита, помощ и подкрепа 
на пострадалите от домашно насилие;
2. изпълнението и контролът на мерките 
за защита от домашното насилие;
3. процедурите по избор на юридическите 
лица, които осъществяват превенция на до­
машното насилие по реда на Закона за защита 
от домашното насилие, наричан по-нататък 
„закона“, условията и редът за финансирането, 
отчитането и контролът на дейностите по 
превенция и защита;
4. условията, редът и минималните стан­
дарти за предоставяне на специализираните 
услуги и програми за защита от домашното 
насилие по реда на закона, както и финанси­
рането и контролът им;
5. информацията, подлежаща на вписване 
в Националната информационна система, 
редът за събирането и предоставянето є, ор­
ганизацията и функционирането на системата 
и нивото на достъп;
6. методиката за извършване на оценка на 
риска от съда.“
§ 2. Член 2 се отменя.
§ 3. Член 3 се изменя така:
„Чл. 3. (1) Националният съвет за превенция 
и защита от домашното насилие (Национален 
съвет) разработва проект на тригодишна на­
ционална програма за превенция и защита от 
домашното насилие въз основа на определени 
приоритетни дейности за финансиране.
(2) Министерският съвет приема триго­
дишната национална програма за превенция 
и защита от домашното насилие по ал. 1 в 
срок до 31 март на съответната година, като 
програмата може да се актуализира всяка 
година по предложение на Националния съвет.
(3) Средствата за финансиране на изпълне­
нието на задълженията по националната прог­
рама се определят на базата на средносрочни 
тригодишни финансови прогнози, изготвени от 
съответните органи на изпълнителната власт, 
които имат ангажименти към изпълнението 
на дейности от програмата.
(4) С Националната програма за превенция 
и защита от домашното насилие се определят:
1. дейностите, които ще се изпълняват по 
чл. 6е, ал. 6, т. 1, 2 и 3 от закона;
2. отговорните органи и партньори за из­
пълнение на дейностите;
3. срок за изпълнение на дейностите;
4. очаквани резултати от изпълнението на 
дейностите;
5. източници на финансиране за тригодиш­
ния период за изпълнението на дейностите;
6. индикатори за изпълнение от държавния 
бюджет и от други източници;
7. базова и целева стойност.
(5) Националният съвет чрез Секретариата 
си изисква от органите на изпълнителната 
власт, органите на местното самоуправление 
и юридическите лица, които осъществяват 
дейности по превенция и защита на лицата, 
пострадали от домашно насилие или в риск, 
да дадат предложения за определяне на при­
оритетни дейности, свързани с превенция и 
защита от домашното насилие, които да се 
определят за финансиране по реда на чл. 6е 
от закона.“
§ 4. Член 3а се отменя.
§ 5. В наименованието на глава втора 
предлогът „при“ се заменя със „за“.
§ 6. Наименованието на раздел I от глава 
втора се изменя така:
„Раздел I
Взаимодействие за защита, помощ и подкрепа 
на пострадалите от домашно насилие“.
§ 7. Член 4 се изменя така:
„Чл. 4. (1) Взаимодействието за защита, 
помощ и подкрепа на пострадалите от до­
машно насилие се осъществява при условията 
и по реда на координационен механизъм за 
помощ и подкрепа на лица, пострадали от 
домашно насилие, който се приема с акт на 
Министерския съвет.
(2) С координационния механизъм се 
уреждат основните процедури на взаимо­
действие между органите на изпълнителната 
власт, органите на местното самоуправление 
и местната администрация и юридическите 
лица, които осъществяват дейности по пре­
венция и защита от домашното насилие, по 
реда на закона.
(3) Взаимодействието се осъществява чрез 
известяване и насочване, определяне на мерки 
за закрила при пряка и непосредствена опас­